تھرڈ مِل انسٹیٹیوٹ
دُعا کا بَیج
 خُداوند کا شُکر کرو۔ اُس کے نام سے دُعا کرو۔قَوموں میں اُس کے کاموں کا بیان کرو۔ اُس کی تعرِیف میں گاؤ۔ اُس کی مدح سرائی کرو۔اُس کے تمام عجائِب کا چرچا کرو۔
اُس کے مُقدّس نام پر فخر کرو۔خُداوند کے طالِبوں کے دِل شادمان ہوں۔خُداوند اور اُس کی قُوّت کے طالِب ہو۔ہمیشہ اُس کے دِیدار کے طالِب رہو۔
زبور 105 : 1–4
زندگی کی بہت سی گہری اور اہم باتیں صرف سننے یا پڑھنے سے دل میں نہیں اُترتیں — اُنہیں سمجھنے کے لیے اُن پر عمل کرنا ضروری ہوتا ہے۔ دُعا بھی ایسی ہی   ہے۔ اگر ہم صرف دُعا کے بارے میں کتابوں سے یا کلامِ مقدس سے معلومات حاصل کریں، لیکن خود دُعا نہ کریں، تو یہ ہماری زندگی یا خدمت میں کوئی خاص تبدیلی نہیں لائے گی۔ دُعا کو صرف ایک نصابی مضمون سمجھنا فائدہ مند نہیں ہوتا۔یہ بَیج آپ کو دُعا کے بارے میں سوچنے، بات کرنے اور سیکھنے میں مدد دے گا — لیکن   سب سے اہم  بات یہ ہے کہ آپ خود دُعا کریں۔ہم چاہتے ہیں کہ آپ اپنے گروپ کے ساتھ دُعا کریں۔جب آپ دُعا کو اپنی روزمرہ زندگی کا حصہ بنائیں گے، تب ہی آپ اس کی اصل طاقت اور برکت کو محسوس کر سکیں گے۔اپنے گروپ کے ساتھ دُعا کریں۔ اپنے ٹرینر کے ساتھ دُعا کریں۔ اپنی جماعت کے ساتھ دُعا کریں۔ اور خُدا کے ساتھ تنہائی میں دُعا کریں۔

بَیج کے عناصر
• خُدا کی طرف دیکھنا — ہماری دُعائیں خُدا کے بارے میں ہمارے تصور کو کیسے ظاہر کرتی ہیں؟
• اپنی ذات کی طرف دیکھنا — ہماری دُعائیں ہمیں ہمارے بارے میں کیا بتاتی ہیں؟
• اپنی دُعاؤں کی طرف دیکھنا — ہماری دُعاؤں کی صورت کیا ہوتی ہے  ، اور ہم اُنہیں کس طرح وسعت دے سکتے ہیں؟

تبادلہِ خیال کے موضوعات
1. 	دُعا کے ساتھ آپ کا ذاتی تجربہ کیا رہا ہے؟ اس وقت آپ کی دُعا ئیہ زندگی کیسی ہے؟
2. 	ہم خُدا پر کتنا انحصار کرتے ہیں؟ یہ تصور دُعا کے لیے بنیادی حیثیت کیوں رکھتا ہے؟
3. 	خُدا کی صفات کو جاننے سے دُعا میں ہماری توجہ اُس پر کیسے مرکوز  رہتی   ہے؟ بائبل کی دُعاؤں میں استعمال ہونے والی چند صفات بیان کریں۔
4. 	مسیح کی موت اور قیامت کے نتیجے میں آپ کو حاصل ہونے والی پانچ برکتیں لکھیں۔ پھر اُن پانچ چیزوں کی فہرست بنائیں جن کے لیے آپ مسیح سے منتظر ہیں۔
5. 	زبور 30 پڑھیں اور اس پر گفتگو کریں۔ دُعا کس طرح خوشی کا ذریعہ بن سکتی ہے؟ ہم دُعا کے ذریعے مصیبت کو خوشی میں کیسے بدل سکتے ہیں؟
6. 	دُعا کس طرح لالچ سے  بھی پیدا ہو  سکتی ہے؟ خودغرضانہ دُعاؤں سے بچنے کے لیے کیا کیا جا سکتا ہے؟
7. 	اگر خُدا کا حاکمانہ منصوبہ تبدیل نہیں ہوتا، تو ہم دُعا کیوں کرتے ہیں؟ کیا خُدا واقعی دُعاؤں کا جواب دیتا ہے؟
8. 	دُعا میں آزادی/بے ساختگی اور ترتیب/سوچ بچار کی کیا اہمیت ہے؟ اگر ایک پہلو کو دوسرے پر ترجیح دی جائے تو کیا خطرات پیدا ہوتے ہیں؟ اُن خطرات سے کیسے بچا جا سکتا ہے؟
9. 	دُعا کے مختلف طریقے کیا ہو سکتے ہیں؟ ہر طریقے کے فوائد پر گفتگو کریں۔
10. 	متی 6 : 5–15 میں خُداوند کی دُعا ہے۔ اسے پڑھیں اور اس پرگفتگو کریں۔ اس   دُعا سے، آپ دُعا کرنے کے   بارے میں آپ کیا سیکھتے ہیں؟
11. 	خُداوند کی دُعا کے کون سے عناصر آپ اپنی دُعا ئیہ زندگی میں شامل کر سکتے ہیں؟
12. 	دُعا میں شکرگزاری ظاہر کرنے کی بنیاد اور مقصد کیا ہے؟ ہم کتنی بار دُعا کے اس پہلو کو نظرانداز کرتے ہیں؟
13. 	دُعا میں جسمانی حرکات و سکنات (باڈی لینگویج) کی کیا اہمیت ہے؟ بائبل میں دُعا کے لیے کون کون سے  انداز سکھائے گئے ہیں؟ ہم اپنے جسم کو دُعا میں  کس طرح شامل کر سکتے ہیں؟

عمل کی دعوت
1. 	اپنے ٹرینر کی ہدایات کے مطابق کچھ وقت تنہائی میں دُعا  کر کےگزاریں۔
2. 	اس بَیج میں زیرِ بحث باتوں کو ذہن میں رکھتے ہوئے اپنے گروپ یا دوستوں کے ساتھ دُعا کریں۔
3. 	اپنے ٹرینر کی ہدایات کے مطابق اپنی مقامی کلیسیا کے ساتھ ایک مخصوص وقت میں منظم دُعا کی قیادت کریں۔

بَیج کےلئے اہلیت
یہ بَیج تھرڈ مِل انسٹیٹیوٹ کی طرف سے فاؤنڈیشنز سرٹیفکیٹ کے ایک حصے کے طور پر اُس وقت دیا جائے گا جب طالب علم "عمل کی دعوت" کو کامیابی سے مکمل کرلے گا، اور بَیج کے عناصر کے مطابق اور کورس میں زیرِ بحث موضوعات کی روشنی میں اس کی تکمیل کرلے گا۔
